Omnibus præsentes litteras inspecturis magister O..., decanus christianitatis diuionensis in Domino salutem. Nouerit uniuersitas vestra quod Guillelmus de Acellis, Domicellus, in extremis laboraris, dedit et concessit voluntate propria in puram et perpetuam elemosinam domui Dei de Breschon unum iornale terræ arabilis situm apud Marliens in territorio de Serviches, quod tenebat a dictis fratribus dictæ Domus Dei de Breschons pro quadam petia terræ arabilis in escambium, quæ sita est ante portam domus eorum de Marliens in loco qui dicitur in Closiaux; dedit etiam eisdem fratribus in puram et perpetuam elemosinam unum denarium censualem quem ei debebant annuatim ad festum Sancti Joannis Baptistæ pro exitu domus eorum de Marlins. Quittauit insuper idem Guillelmus prænominatis fratribus omnes actiones et querelas quas habebat vel habere poterat quoquo modo erga fratres predictos et domum eorum prædictam. Hanc autem donationem et escambium prædictum laudauerunt et voluerunt et in perpetuum concesserunt Isabellis, quondam uxor prædicti Guillelmi, Petrus, clericus frater eiusdem Guillemi, Richardus et Simon filii Isabellis prædictæ. Sciendum præterea quod Isabellis prædicta, pro remedio animæ prædicti Guillelmi mariti sui, dedit et concessit in puram et perpetuam elemosinam Domui Dei de Breschon prædictæ unum bichetum auenæ percipiendum annuatim infra festum beati Remigii in coustumis de Marliens; et Petrus clericus frater dicti Guillelmi similiter pro remedio animæ sui fratris et antecessorum suorum dedit et concessit prædictis fratribus in perpetuam elemosinam unum bichetum frumenti percipiendum annuatim in tertiis de Marliens: volentes et concedentes tam Isabellis quam Petrus prædicti ut quicumque dictas coustumas et tertias tenebunt de cætero dictos duos bichetos frumenti et auenæ infra festum prædictum beati Remigii annuatim dictis fratribus reddere teneantur. Promiserunt insuper et tenentur dicti Isabellis Petrus, Richardus et Simon dictas elemosinas et escambium pro se et eorum heredibus fide eorum præstita corporali eisdem fratribus erga omnes calumniantes in perpetuum garantire et quod contra prædicta non venient de cætero nec venire per alium facient vel permittent. In cuius testimonium præsentibus litteris ad petitionem omnium prædictorum sigillum nostrum apposuimus. Actum anno Domini M°. CC°. XXXVIII° mense septembris.